**Prečítajte si nasledovný text a odpovedzte na otázky číslo 1 - 8:**

 ***Uvádzací text číslo 1:***

Živočíchy s nočnou aktivitou odjakživa boli opradené tajomstvom, preto aj sovy v niektorých ľuďoch vyvolávali klamlivé predstavy o ich účinkovaní v prírode. Sovy žijú síce v prírode prevažne nočným životom, no niektoré druhy sú aktívne aj počas súmraku aj cez deň. Na nočný spôsob života majú sovy uspôsobený dobrý zrak, ktorý im umožňuje vidieť i za šera, nie však v úplnej tme. **Orientovať sa potme im umožňuje sluchový orgán s neuveriteľnou výkonnosťou.** Ich sluchové orgány sú umiestnené asymetricky. Pravé ucho majú vyššie ako ľavé, a to zachytáva zvukové vnemy prichádzajúce zhora, kým ľavý ušný otvor registruje zvuky zdola. Väčšina sov sa živí drobnými lesnými hlodavcami. Naši predkovia pripisovali sovám schopnosť predpovedať smrť alebo inú galibu. Bolo to zrejme preto, lebo začuť v noci húkanie sovy pôsobí na človeka veľmi stiesňujúco. Pritom sovy často vydávajú nepríjemné zvuky nielen vtedy, keď sa pazúrmi pustia do svojich súperov, ale aj pri uchádzaní sa o partnera.

**1. Koľko jednoduchých viet sa nachádza v texte č. 1?**

a/ 4 b/ 5 c/ 3 d/ 6

**2. Ktorý ohybný slovný druh chýba vo zvýraznenej vete v doplňovacom texte č. 1?**

....................................................................................................................................................

**3.Vypíšte zo zvýraznenej vety príslovku a určte jej druh:**

.........................................................................................................................................

**4. Vyberte možnosť, ktorá najlepšie vysvetľuje význam slova súmrak:**

a/ stmievanie b/ brieždenie

c/ svitanie d/ pršanie

**5. Nájdite v texte 1 antonymum, vypíšte ho:**

....................................................................................................................................................

**6. Vo zvýraznenej vete slovo *neuveriteľnou* vzniklo:**

a/ skladaním b/ odvodzovaním

c/ obrazným pomenovaním d/ prevzatím z cudzích slov

 **7. Vypíšte z vety prísudok: *Pritom sovy často vydávajú nepríjemné zvuky.***

.............................................................................................................................................

**8.** **V slovách *predstavy, vtedy, súperov* dochádza k javu, keď niektoré hlásky ináč píšeme a ináč vyslovujeme. Pomenujte uvedený jazykový jav:**............................................................

**Prečítajte si nasledovný text č. 2 a odpovedzte na otázky číslo 9 - 10**

***Uvádzací text číslo 2:***

*Nikdy som nepočítal tvoje vrásky,*

*nikdy som nepocítil tvrdosť tvojich dlaní.*

*Červené slnko tvojej lásky*

*ma zobúdzalo na svitaní.*

**9. Určte rým básne:**

*.*.................................................................................................................................................

**10. Pomenujte umelecký prostriedok, ktorý je zvýraznený v texte  ukážky č. 2:**

.................................................................................................................................................

**Odpovedzte správne na nasledujúce otázky:**

**11. Vysvetlite frazeologizmy:**

a/ *Čo na srdci – to na jazyku*. .....................................................................................................

b/ *Má obe ruky ľavé***.** .........................................................................................................

**12. Definujte nasledujúce pojmy:**

*a/ premiéra..............................................................................................................................*

*b/ hlaholika.............................................................................................................................*

*c/ strofa.................................................................................................................................*

*d/ epiteton*..............................................................................................................................

 **13. Dejstvá a výstupy nájdete:**

a/ v divadelných hrách b/ v básňach

c/ v prozaických textoch d/ odborných textoch

**14. Vypíšte spisovateľa, ktorý do uvedeného radu nepatrí:**

Milan Rúfus, Daniel Hevier, Andrej Sládkovič, Vincent Šikula

................................................................................................................................................

**15. Vyberte z možností pranostiku:**

a/ V zdravom tele zdravý duch. b/ Trikrát meraj a raz strihaj.

c/ Komu sa nelení, tomu sa zelení. d/ Svätá Barbora ťahá sane do dvora.